	
	



Ministerul Administraţiei şi Internelor - Ordin nr. 240/2012 din 04 octombrie 2012

Ordinul nr. 240/2012 privind aprobarea criteriilor de evaluare, a punctajelor şi a metodologiei de punctare privind criteriile de evaluare ale operatorului de transport, în vederea atribuirii traseelor pentru transportul rutier public de persoane prin servicii regulate în trafic judeţean  

În vigoare de la 13 noiembrie 2012

Consolidarea din data de 14 aprilie 2016 are la bază publicarea din Monitorul Oficial, Partea I nr. 762 din 13 noiembrie 2012 şi include modificările aduse prin următoarele acte: Ordin 3310/2013;
Ultimul amendament în 05 noiembrie 2013.

    Nr. 240/1.614  

    Ministerul Administraţiei şi Internelor  

    Ministerul Transporturilor şi Infrastructurii  

    În temeiul prevederilor art. 4 alin. (1) lit. g) din Legea serviciilor de transport public local nr. 92/2007, cu modificările şi completările ulterioare, ale art. 7 alin. (5) şi (7) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare, precum şi ale art. 5 alin. (4) din Hotărârea Guvernului nr. 76/2009 privind organizarea şi funcţionarea Ministerului Transporturilor şi Infrastructurii, cu modificările şi completările ulterioare,  

    ministrul administraţiei şi internelor şi ministrul transporturilor şi infrastructurii emit următorul ordin:  

   Art. 1. -   Se aprobă Metodologia de punctare privind criteriile de evaluare ale operatorului de transport în vederea atribuirii traseelor pentru transportul rutier public de persoane prin servicii regulate în trafic judeţean, prevăzută în anexa nr. 1 care face parte integrantă din prezentul ordin.  
   Art. 2. -   Se aprobă Criteriile de evaluare şi punctajele care se acordă în vederea atribuirii traseelor pentru transportul rutier public de persoane prin servicii regulate în trafic judeţean, prevăzute în anexa nr. 2 care face parte integrantă din prezentul ordin.  
   Art. 3. -   Valabilitatea programelor de transport judeţene de persoane este de 74 de luni.  
   Art. 4. -   La data intrării în vigoare a prezentului ordin se abrogă anexele nr. 9 şi 10 la Normele de aplicare a Legii serviciilor de transport public local nr. 92/2007, aprobate prin Ordinul ministrului internelor şi reformei administrative nr. 353/2007, publicat în Monitorul Oficial al României, Partea I, nr. 824 din 3 decembrie 2007, cu modificările şi completările ulterioare.  
   Art. 5. -   Prezentul ordin se publică în Monitorul Oficial al României, Partea I.  
	
	
	

	
	p. Ministrul administraţiei şi internelor,
Ioan-Nicolae Căbulea,
secretar de stat
	p. Ministrul transporturilor şi infrastructurii,
Septimiu Buzaşu,
secretar de stat
Contrasemnează:
Ministrul delegat pentru administraţie,
Radu Stroe


ANEXA Nr. 1   

METODOLOGIA DE PUNCTARE 
privind criteriile de evaluare ale operatorului de transport în vederea atribuirii traseelor pentru transportul rutier public de persoane prin servicii regulate în trafic judeţean  

   *) Potrivit art. I, pct. 1 din Ordinul ministrului dezvoltării regionale si administraţiei publice şi al ministrului transporturilor nr. 3310/1365/2013, anexa nr. 1 la Ordinul ministrului administraţiei şi internelor şi al ministrului transporturilor şi infrastructurii nr. 240/1.614/2012 privind aprobarea criteriilor de evaluare, a punctajelor şi a metodologiei de punctare privind criteriile de evaluare ale operatorului de transport, în vederea atribuirii traseelor pentru transportul rutier public de persoane prin servicii regulate în trafic judeţean, publicat în Monitorul Oficial al României, Partea I, nr. 762 din 13 noiembrie 2012, se modifică.  

ANEXA Nr. 2
  

CRITERIILE 
de evaluare şi punctajele care se acordă în vederea atribuirii traseelor pentru transportul rutier public de persoane prin servicii regulate în trafic judeţean  

   *) Potrivit art. I, pct. 2 din Ordinul ministrului dezvoltării regionale si administraţiei publice şi al ministrului transporturilor nr. 3310/1365/2013, anexa nr. 2 la Ordinul ministrului administraţiei şi internelor şi al ministrului transporturilor şi infrastructurii nr. 240/1.614/2012 privind aprobarea criteriilor de evaluare, a punctajelor şi a metodologiei de punctare privind criteriile de evaluare ale operatorului de transport, în vederea atribuirii traseelor pentru transportul rutier public de persoane prin servicii regulate în trafic judeţean, publicat în Monitorul Oficial al României, Partea I, nr. 762 din 13 noiembrie 2012, se modifică.  

